**PRIHLÁŠKA NA VŠ:**

Prihláška na VŠ môže byť „papierová“ alebo elektronická. Za obidve si VŠ účtuje administratívny poplatok (elektronická je obvykle lacnejšia, ale nie všetky školy ju majú).

**Prihláška na vysokoškolské štúdium bakalárske – prvý stupeň alebo spojené – prvý a druhý stupeň v jednom celku**.

(možno zakúpiť v predajni **ŠEVT** alebo elekronicky vyplniť na [www.portalvs.sk](http://www.portalvs.sk), vytlačiť a poslať v papierovej forme po potvrdení školou na príslušnú VŠ **)**

Pri vypĺňaní prihlášky postupujte podľa požiadaviek konkrétnej VŠ, prípadne vybranej fakulty.

Prihlášku vyplňte veľkým tlačeným písmom !

**Vyplnenie prihlášky:**

podrobné poznámky k vypĺňaniu tlačiva sú na 4.strane prihlášky.

1. strana prihlášky

**Akademický rok :** 2019/2020

**presný názov vysokej školy, fakulty**

**Kód strednej školy**: 000 588 032

**Názov strednej školy**: Gymnázium Angely Merici

**Adresa školy**: Hviezdoslavova 10, 917 01 Trnava

**Študijný odbor**: gymnázium

**Kód študijného odboru**: 7902J00 (pozri vysvedčenie)

**Stupeň dosiahnutého vzdelania**: J

2. strana prihlášky

Uveďte prospech štúdia v strednej škole v rozsahu, ktorý požaduje vysoká škola alebo fakulta. **Správanie sa** **nepíše**! Za 1., 2. a 3. ročník sa píšuznámky z 2. polroka šk. roka,vo 4.ročníku známky z 1. polroka, ak tovyžaduje VŠ. Vyčiarknite políčka, ak ste v určitom roku predmet nemali a nie je možné napísať známku.

Uchádzač maturujúci v tomto školskom roku nevypĺňa prospech v poslednom ročníku a v časti *Klasifikácia* *maturitnej skúšky* vyplní iba stĺpec**Predmet maturitnej****skúšky**a stĺpec**Úroveň**.

Účasť a úspešnosť na olympiádach, na súťažiach a autorstvo objavov alebo priemyselných vzorov uvádza osobitne v samostatnej prílohe, ak to požaduje vysoká škola alebo fakulta v podmienkach na prijatie /diplomy prefotiť, netreba overovať/.

3. strana prihlášky

Podľa požiadavky vysokej školy môže byť prílohou k prihláške životopis, originál / kópia dokladu o zaplatení poplatku za prijímacie konanie (poštová poukážka, výpis z účtu – **originál / kópiu si odložte**). Poukážku je potrebné prilepiť.

**Potvrdenie lekára** o zdravotnej spôsobilosti, ak to fakulta vyžaduje.

Dôležité je vyplniť **dátum a podpis – (čitateľne meno a priezvisko)**.

Nevypĺňajte 5. stranu. Je určená vysokým školám / fakultám.

***VYPLNENÚ prihlášku aj s vysvedčeniami treba priniesť na overenie a potvrdenie výchovnému poradcovi* v dostatočnom časovom predstihu (2 týždne) pred termínom podania prihlášky - možno bude treba opraviť niektoré údaje.**

**Overenie prihlášok: po dohode s RNDr. Z. Koricinovou v kabinete matematiky**

**V termíne od 11.2. do 11.3. 2019 sa budú prihlášky overovať na sekretariáte školy.**

**Termín podania prihlášky na konkrétnu VŠ si všíma študent individuálne.**

Pozorne skontrolujte, či prihláška obsahuje všetky náležitosti a potvrdenia žiadané príslušnou fakultou.

**Potvrdenú prihlášku** spolu **s nalepeným dokladom** (ústrižkom) **o zaplatení poplatku za prijímacie konanie** odošlite na príslušnú vysokú školu. Nezabudnite si originál / kópiu ústrižku odložiť.

Ak platíte cez internet, dokladom o zaplatení **poplatku za prijímacie konanie** je potvrdenie o zrealizovaní platby.

**Prihlášku pošlite ako doporučený list** (aby ste mali doklad otom, že ste ju odoslali).

**POSTUP PRI VYPLNENÍ ELEKTRONICKEJ PRIHLÁŠKY NA VŠ:**

Ak si kliknete na **elektronickú prihlášku na www-stránke danej VŠ**, budete sa musieť najprv zaregistrovať – meno, priezvisko, číslo občianskeho preukazu, rodné číslo, mail. Na váš mail vám bude spätne zaslané prihlasovacie meno a heslo. Pod týmto menom a heslom sa budete musieť do 24 hodín prihlásiť a vypísať elektronickú prihlášku. Ak to nestihnete do 24 hodín, je nutné registráciu opakovať.

Postup je taký istý ako pri tlačenej podobe prihlášky.

Je vhodné si dopredu na papier povypisovať potrebné údaje, ktoré sa uvádzajú aj na bežnom tlačive prihlášky na VŠ – budete mať lepší prehľad údajov a tiež rýchlejšie vypíšete elektronickú prihlášku. Dopredu treba mať pripravený aj výpis známok z koncoročných vysvedčení.

Na www-stránke každej VŠ sú presne rozpísané informácie o prijímacom konaní aj o spôsobe podania prihlášky. Ak sa uvádza na stránke školy dokument: *Postup podania elektronickej prihlášky*, treba si ho pozorne prečítať, najlepšie aj vytlačiť a podľa neho postupovať.

Zvyčajne treba vypísanú elektronickú prihlášku po úspešnom zaevidovaní v informačnom systéme VŠ vytlačiť, podpísať, potvrdiť strednou školou, doložiť potrebné dokumenty a tlačivá, ktoré príslušná VŠ vyžaduje a odoslať poštou na adresu fakulty spolu s priloženou kópiou dokladu o zaplatení poplatku za prijímacie konanie a s podpísaným tlačivom: Udelenie súhlasu so spracovaním osobných údajov (tlačivo je uverejnené na mieste, kde je aj elektronická prihláška).

V prípade akýchkoľvek nejasností je potrebné informovať sa na www-stránke príslušnej VŠ alebo telefonicky na študijnom oddelení VŠ, či je potrebné odosielať prihlášku aj v elektronickej, aj v tlačenej podobe, alebo stačí len v elektronickej podobe.